องค์การสวนพฤกษศาสตร์ พัฒนา ดอกซ้อ จากภูมิปัญญาของชาวไทลื้อ เป็น “เครื่องดื่มจากดอกไม้ฤดูร้อน”เหมาะแก่ผู้ที่มีอาการกระหายน้ำ หรือระคายคอ
องค์การสวนพฤกษศาสตร์ พัฒนา ดอกซ้อ จากภูมิปัญญาของชาวไทลื้อ เป็น “เครื่องดื่มจากดอกไม้ฤดูร้อน”เหมาะแก่ผู้ที่มีอาการกระหายน้ำ หรือระคายคอ    นายรณรงค์ เส็งเอี่ยม ผู้อำนวยการองค์การสวนพฤกษศาสตร์ เปิดเผยว่า ต้นซ้อ จัดเป็นไม้ยืนต้นผลัดใบขนาดกลาง มีความสูงของต้นประมาณ 15 - 25 เมตร กิ่งอ่อนเป็นสันสี่เหลี่ยมและมีขนละเอียด มีเขตการกระจายพันธุ์กว้าง โดยพบได้ตั้งแต่อินเดีย ศรีลังกา บังคลาเทศ เนปาล ภูฎาน พม่า จีนและมาเลเซีย ส่วนในประเทศไทยพบกระจายพันธุ์อยู่ทั่วทุกภาค โดยมักจะขึ้นตามป่าเบญจพรรณ ป่าดิบเขา ป่าดิบชื้น และป่าดิบแล้ง ที่ระดับความสูงจากระดับน้ำทะเลจนถึงประมาณ 1,500 เมตร    จากภูมิปัญญาของ “ชาวไทลื้อ” ในการทำ “ขนมดอกซ้อ” ที่ใช้ดอกซ้อตากแห้ง และนำมานวดกับแป้งข้าวเหนียว ปรุงรสด้วยน้ำตาลน้ำอ้อย ผสมมะพร้าวขูด นำมาห่อด้วยใบตองแล้วนึ่ง รับประทานในช่วงสงกรานต์ องค์การสวนพฤกษศาสตร์เล็งเห็นความสำคัญ ในการนำภูมิปัญญาท้องถิ่นนี้มาพัฒนาเป็น “เครื่องดื่มจากดอกไม้ฤดูร้อน” ซึ่งเป็นเครื่องดื่มที่ประกอบด้วยดอกไม้ที่บานในฤดูร้อน คือ ดอกซ้อ ที่มีรสหวาน และให้สีน้ำตาลแกมเหลือง มีฤทธิ์ต้านอนุมูลอิสระจากสารกลุ่มฟลาโวนอยด์และฟีนอลิก ผสมกับ รากชะเอมเทศที่มีรสหวาน ทำให้ชุ่มคอ แก้อาการไอ และขับเสมหะ ช่วยบำรุงร่างกาย มีฤทธิ์กล่อมประสาท แก้อาการอ่อนเพลีย บรรเทาโรคทางเดินหายใจ และช่วยในการย่อยอาหาร และน้ำผึ้งช่วยเพิ่มกลิ่นรสของเครื่องดื่ม ปรับสมดุลร่างกายและควบคุมน้ำหนัก และบรรเทาอาการไอ    ทั้งนี้ เครื่องดื่มจากดอกไม้ฤดูร้อนจึงเหมาะแก่ผู้ที่มีอาการกระหายน้ำ หรือระคายคอ ทั้งยังให้พลังงานแก่ผู้บริโภคน้อยกว่า 100 กิโลแคลอรี่ มีฤทธิ์ต้านอนุมูลอิสระ 0.56 เท่ากับชาเขียว จากสารกลุ่มฟีนอลิกและฟลาโวนอยด์ จึงเหมาะแก่ผู้ที่ต้องการควบคุมน้ำหนัก และผู้บริโภคที่ใส่ใจสุขภาพ    เสาวณัฐ มูลสม สวท.เชียงใหม่ ////// 28 เม.ย. 2562พื้นที่ไฟล์แนบ